home

=**Col·lecció d'exercicis d'estequiometria.**=

Aquesta és una col·lecció d'exercicis d'estequiometria elaborada per alumnes de 1r de batxillerat de l'IES Llombai de Borriana dels curs 2010-11. Cada exercici està resolt i explicat en un pàgina diferent. En la part de l'esquerra tens el menú per accedir a la resolució de cada exercici i a continuació tens tots els exercicis que fem en aquesta wiki.

**Exercici 1.** Per oxidació de 0.5 kg de ferro, s’obtenen 0.429 kg d’òxid de ferro (III). Calcula el rendiment de l’operació. Indica el rendiment en tant per cent. Dades: Ar(Fe)=55.8, Ar(O)=16

**Exercici 2.** Quina massa de clorur de zinc s’obtindran si es mesclen 6 mols de zinc i 10 mols de d'àcid clorhídric? I si el rendiment de la reacció és del 80%? Dades: Ar(Cl)=35,5, Ar(Zn)=65,4

**Exercici 3.** Una dissolució conté 34 g de nitrat de plata i es mescla amb una altra que conté la mateixa massa de clorur de sodi. Calcula la massa de clorur de plata que s’obtenen en la reacció. Ar(Ag)=107,9, Ar(N)=14, Ar(O)=16, Ar(Na)=23, Ar(Cl)=35,5.

**Exercici 4.** L’alumini reacciona amb l’àcid sulfúric per donar sulfat d’alumini i hidrogen. Quina massa d’alumini es necessitarà per obtindre 100 g de sulfat d’alumini? Si l’àcid sulfúric es troba dissolt en aigua, quin volum d’aquesta dissolució 2 M es necessitarà per obtindre 100 g de sulfat d’alumini? Quantes molècules d’hidrogen s’obtindran si es fan reaccionar 50 g d’una mostra d’alumini del 90 % de puresa en massa?

Quin volum d’hidrogen, mesurat a 25ºC i 780 mm Hg de pressió, s’obtindrà a partir de 2,7 g d’alumini pur? Si 250 cm3 de dissolució (87% de riquesa i densitat 1,750 g/cm3) reaccionen amb 27 g d’alumini, quants grams de sulfat d’alumini s’obtindran?

Dades: Ar(Al)=27, Ar(H)=1, Ar(O)=16, Ar(S)=32,1

**Exercici 5.** S’han tractat 2 tones de mineral de ferro que conté 62% de riquesa en pes d’òxid de ferro (III) amb un excés de carboni. Calcula la quantitat màxima de ferro que poden obtenir tenint en compte un rendiment del procés d’un 85%. Dades: Ar(Fe)=55.8, Ar(O)=16, Ar(C)=12. Nota: l'òxid de ferro (III) reacciona amb el carboni per donar ferro i diòxid de carboni. Dades: Ar(Fe)=55,8, Ar(O)=16, Ar(C)=12.

**Exercici 6.** El sulfur de ferro (II) reacciona amb l’àcid clorhídric i es produeix àcid sulfhídric i clorur de ferro (II).

Quina massa de sulfur de ferro (II) del 85% de puresa es necessitarà per preparar 4 mols de clorur de ferro (II)?

I si el rendiment de la reacció fóra del 60%?

Dades: Ar(Fe)=55.8, Ar(S)=32.1.

**Exercici 7.** El carbonat de calci es descompon en òxid de calci i diòxid de carboni.

Calcula la massa d’òxid de calci que poden obtenir-se per total descomposició de 4,74 g de carbonat de calci. Quants mols de diòxid de carboni s’obtenen? Quin volum de diòxid de carboni s’obté mesurat a 32 ºC i 800 mm Hg? Dades: Ar(Ca)=40.1, Ar(O)=16, Ar(C)=12. **Exercici 8.** Sobre un gram de pedra calcària que conté 75% de riquesa en pes de carbonat de calci s’addicionen 3 ml d’àcid clorhídric de densitat 1,175 g/ml i 35,5% de riquesa en pes. Indica la massa del reactiu que es troba en excés.

Quina massa del clorur de calci s’obté?

Quin volum de diòxid de carboni mesurat en condicions normals s’obté?

Dades: Ar(Ca)=40.1, Ar(O)=16, Ar(C)=12, Ar(H)=1, Ar(Cl)=35,5. **Exercici 9.** Calcula els volum mesurats a 27ºC i 1,5 atm de CO2 obtinguts en la combustió de 130 g de butà. Calcula els litres mesurats a 27ºC i 780 mm de Hg de O2 necessaris per a la combustió de 0,30 mols de butà. Dades: Ar(C)=12, Ar(H)=1

**Exercici 10.** Es posen en contacte 2 g de permanganat de potassi, 10 ml d’aigua oxigenada 0,5 M i 5 ml de d’àcid sulfúric de densitat 1,66 g/ml i 74,22% de puresa i tenim la següent reacció química:

2 KMnO4 + 5H2O2+ 3H2SO4 → 2 MnSO4+ K2SO4+ 5O2+ 8H2O Calcula la massa de sulfat de potassi i sulfat de manganés (II) que es poden obtindre. Calcula el volum d’oxigen en condicions normals. Quina massa del reactius es troba en excés? Dades: Ar(K)=39,1, Ar(Mn)=54,9, Ar(O)=16, Ar(H)=1, Ar(S)=32,1.

**Exercici 11.** El coure reacciona amb l'àcid nitríc per obtindre nitrat de coure (II), diòxid de nitrogen i aigua.Cu + 4HNO3 → Cu(NO3)2 + 2NO2 + 2H2O Quin volum d’àcid nítric de densitat 1,4 g/ml i 65% de riquesa es necessita per dissoldre 1 kg de coure d’acord amb la reacció: Quina massa de nitrat de coure s’obté? Quin volum de NO2 mesurat en condicions normals s’obté? Dades: Ar(Cu)=63,5, Ar(H)=1, Ar(N)=14, Ar(O)=16.

**Exercici 12.** Es tracten 20 g de mineral de sal gemma que conté 87,75% de clorur de sodi amb un excés de permanganat de potassi en medi àcid.

2 KMnO4 +10NaCl + 8H2SO4 → 2 MnSO4+ K2SO4 +5Cl2+8H2O+ 5Na2SO4 Calcula el volum de clor mesurat a 19ºC i 88 mm Hg que s’obté. Quina massa de permanganat de potassi s’ha consumit en el procés? Quin volum de dissolució d’àcid sulfúric 0,087 M es necessita?

Dades: Ar(Cl)=35.45, Ar(H)=1, Ar(Na)=23, Ar(O)=16, Ar(Mn)=54.9, Ar(K)=39.1

**Exercici 13.** Una pedra calcària amb un 80% de carbonat de calci es descompon en diòxid de carboni i cal viva (CaO).

Quina massa de pedra calcària se necessita per obtindre 57 l de diòxid de carboni mesurats a 35ºC i 750 mm de Hg.

Calcula la massa de pedra que se necessita per obtindre una Tona d’òxid de calci.

Calcula la massa de diòxid de carboni que s’obté a partir 2 tones d'una altra pedra calcària que té un 75% de carbonat de calci, si el rendiment és del 90%.

Dades: Ar(Ca)=40.1, Ar(C)=12, Ar(O)=16

**Exercici 14.**

Una mostra de 0,6792 g de Zn reacciona amb l’àcid clorhídric diluït i s’obtenen 0,02 g d’hidrogen i clorur de zinc, que queda dissolt a l’aigua. Calculeu el tant per cent de puresa que conté la mostra. Dades: Ar(Zn)=65,4, Ar(H)=1.

**Exercici 15.** Al tractar hidrur de calci amb aigua es forma hidròxid de calci i es desprèn hidrogen. Quina quantitat d'hidrur de calci d'un 87% de puresa es necessitaran per obtindre 2 m3 d'hidrogen mesurats a 25ºC i 720 mm Hg? Dades: Ar(Ca)=40,1, Ar(H)=1.

**Exercici 16.** Es posen en contacte 20 ml de dissolució d’àcid nítric 0,085 M amb 2 g d'un mineral de ferro del 83% de puresa. Quina massa de nitrat d’amoni es produeix? 8Fe + 30HNO3→ 8 Fe(NO3)3 + 3NH4NO3+ 9H2O

**Exercici 17.** La gasolina es una mescla de diferents hidrocarburs, considerant-se que la seua composició mitja és la de l'octà (C8H18) i la seua densitat és de 0,78 g/ml, calcula el volum d'aire, a 1 atm i 25ºC, necessari per a la combustió de 10 l de gasolina. Considera que l'aire té un 20% de volum d'oxigen. Dades: Ar(C)=12, Ar(H)=1.

**Exercici 18.** U n procediment per obtindre industrialment manganés metàl·lic consisteix és l'aluminotèrmia, que consisteix en fer reaccionar diòxid de manganés en alumini a elevades temperatures, de manera que l'alumini desplaça al manganés del seu òxid. Si partim de 1000 kg de diòxid de manganés i 500 kg d'alumini.

Determina si alguns dels reactius es troba en excés i la quantitat que sobra del mateix.

Calcula la quantitat de manganés que s'obté.

Dades: Ar(Mn)=54.9, Ar(O)=16, Ar(Al)=27. ** Exercici 19. ** Una mostra de zinc metàl·lic de 150 g es calfa fins que es vaporitza i aleshores es crema en un excés d'oxigen. Una vegada que la reacció ha acabat es recullen 160 g d'òxid de zinc, utilitzat posteriorment com a pigment per a pintures. Calcula el rendiment del procés. Dades: Ar(Zn)=65,4, Ar(O)=16.

**Exercici 20.** En la combustió d’un gram d’un hidrocarbur s’originen 1994,4 ml de CO2 mesurats a 27ºC i 720 mm Hg. Dos grams de l’hidrocarbur a 200ºC en un recipient de 3 l exerceixen una pressió de 251,6 mm Hg. Calcula les fórmules empírica i molecular del compost. Dades: Ar(C)=12, Ar(O)=16, Ar(H)=1. ** Exercici 21. **  U n compost orgànic conté carboni, hidrogen i clor. Per combustió de 1,00 g d’aquest compost s’obtenen 1,364 g de diòxid de carboni i 0,698 g d’aigua. Una quantitat de 2,549 g del compost en estat gasós ocupen un volum d’un litre a 41ºC i 1,01 atm de pressió. Calcula: La seua fórmula empírica. La fórmula molecular del compost. Dades: Ar(C)=12, Ar(O)=16, Ar(H)=1, Ar(Cl)=35,5.

** Exercici 22. **

L'àcid làctic es produeix als músculs quan es disposa de poc d'oxigen i és el responsable de les rampes musculars quan s'efectuen exercicis violents. També és el causant de l'acidesa dels

derivats lactis. Una anàlisi química mostra que l'àcid làctic conté un 39.9% de carboni, un 6.73% d'hidrogen i un 52.28% d'oxigen, en massa. Es vaporitzen 0.3338 g d'una mostra d'àcid

làctic a 150 ºC en un recipient de 0.3 L on prèviament s'ha fet el buit, La pressió exercida és de 326 mmHg. Amb aquestes dades, determina la fórmula empírica i la fórmula molecular de l'àcid làctic. Dades: Ar(C)=12, Ar(O)=16, Ar(H)=1.

** Exercici 23. ** Una anàlisi elemental de l’àcid acetilsalicílic ens va donar els següents resultats: 60% de C, 4,48%H, 35,5% O. Si la massa molecular és 180,2. Determina la seua fórmula molecular. Dades: Ar(C)=12, Ar(O)=16, Ar(H)=1.

** Exercici 24. **  Un òxid d’arsènic té la següent composició: 75,74 % As i 24,26 % O. A 427  C aquest òxid es troba en estat de vapor amb una densitat de 6,9 g/l a pressió atmosfèrica de 761 mm Hg. Calcula la fórmula empírica i molecular del compost. Dades: Ar(As)=74,9, Ar(O)=16.